গেঞ্জির উপাখ্যান
গেঞ্জির উপাখ্যান (源氏物語, Genji monogatari, উচ্চারিত [ɡeɲdʑi monoɡaꜜtaɾi]) একাদশ শতাব্দীতে রচিত একটি ধ্রুপদী সাহিত্যকর্ম। এটি লিখেছেন জাপানি রাজদরবারের লেখিকা মুরাসাকি শিকিবু। ৫৪টি অধ্যায় সম্বলিত এই বইয়ে হাইয়ান আমলে উচ্চ দরবারীদের জীবনধারার একটি অনন্য চিত্র ফুটে উঠেছে। প্রেম, মোহ, বন্ধুত্ব আর পারিবারিক জীবনের বিভিন্ন অভিব্যক্তি থাকা বইটিতে জাপানি সম্রাটের জীবনের শেষ পর্যায়ের বর্ণনা এবং তার নাতি-নাতনিদের পতনের বর্ণনা বৌদ্ধ আদর্শ অনুসারে কর্মফলের প্রভাবকে প্রতিফলিত করে। একে পৃথিবীর প্রথম উপন্যাস হিসেবে ধরা হয়।